
Здравейте,


Искам да попитам следните неща относно глоби, наложени от КАТ и от общинска полиция (гр. Варна, ако има значение):


1) Каква е давността на тези глоби, след която отпадат?  

2) По какъв начин могат принудително да ги съберат, преди изтичането на давността?


Благодаря!


 

Давност на глоби към КАТ
========================

 

Здравейте, 


съгласно чл. 82 от Закона за административните нарушения и наказания  

 – “административното наказание не се изпълнява, ако са изтекли:  

а) две години, когато наложеното наказание е глоба;  

(2) Давността започва да тече от влизане в сила на акта, с който е наложено наказанието, и се прекъсва с всяко действие на надлежните органи, предприето спрямо наказания за изпълнение на наказанието. След завършване на действието, с което е прекъсната давността, започва да тече нова давност.  

(3) Независимо от спирането или прекъсването на давността административното наказание не се изпълнява, ако е изтекъл срок, който надвишава с една втора срока по ал. 1.”


По правило публичните изпълнители извършват принудително изпълнение на публичните задължения, като глоби.


Поздрави,  

адв. Николина Митова  

тел. 0898 303092


